Rektor på sengekanten

Rektor på sengekanten er en dansk sengekantsfilm fra 1972 med en spilletid på 90 minutter, instrueret af John Hilbard efter et manuskript af Bob Ramsing og Finn Henriksen. Hovedparten af filmen er optaget på godset Giesegård.

Medvirkende:

 Ole Søltoft Rektor Max Mikkelsen
 Birte Tove Hans unge kone
 Axel Strøbye Hr. Bosted - kulturminister
 Annie Birgit Garde Fru Bosted 
 Karl Stegger Baneweller
 Hans W. Petersen Hr. Hansen
 Bjørn Puggaard-Müller Bang Bech Bruun
 Miskow Makwarth De Fontenay 
 Ego Brønnum-Jacobsen Skolerådsmedlem 
 Christoffer Bro Erik, skoleelev
 Jan Priiskorn Schmidt Torben, skoleelev 
 Paul Hagen Lektor Holst 
 Susanne Jagd Jytte
 Søren Strømberg Fabian
 Kirsten Passer Dr.Petersen - sexolog
 Alvin Linnemann Herbert Wurst, pølsefabrikant 
 Inge Ketti Rosa, Herberts kone 
 Willy Rathnov Direktør
 Gertie Jung Sekretær
 Lise-Lotte Norup Brud
 John Martinus Brudgom
 Ulla Jessen Drengeinteresseret gæst
 Pernille Grumme Gæst
 Effie Schou Stripteasedanserinde  
 Steen Frøhne Søren, skoleelev  
 Jette Weibel Stuepige 
 Lilli Holmer Spøgelsesinteresseret gæst 
 Jeanette Swensson Barpige 
 Bente Puggaard-Müller Festdeltager  
 Ingrid Langballe Hansens kone 
 Thecla Boesen Skolerådsmedlemmets kone 
 Claus Hesselberg Skoleelev 
 Ole Tage Hartmann Kunstner 
 Ib Juul Christensen Festdeltager 
 Niels Hemmingsen Splint 
 Connie Lindquist Pigen i vinduet i slutscenen 
 Torben Langberg Elev 
 Susanne Arleth Stuepige 
 Nils Christian Hilbard Dreng ved hejseværket 
 Flemming Lindquist Festdeltager 
 Ib Sørensen Tilskuer på natklub 
 Helmer Hansen Skolerådsmedlem 
 Kield Brask Andersen Festdeltager 
 Annelise Brask Andersen Festdeltager

Handling  
Max Mikkelsen er rektor på den gamle hæderkronede kostskole Krabbesøgaard, der er en tidligere herregård. En morgen kan han forskrækket konstatere, at han er blevet impotent. Hans smukke unge kone Line griner af ham, og kan slet ikke kan tage hans problem alvorligt. I lang tid har Max kæmpet for at skolen skal kunne optage piger. På et møde i Skolerådet sætter Max sin stilling som skoleleder ind på denne forandring. Max holding på dette område gør ham vældig populær blandt skolens drenge. Skolerådet er dog meget skeptiske overfor forslaget. Max overbeviser skolerådet om, at han selv kan skaffe de 100.000 kr. der mangler for at gennemføre hans planer. Mens Line prøver at få Max til at genvinde sin potens ved at lokke ham rundt til de steder, hvor de før har elsket, får drengene den ide at omdanne kostskolen til et hotel i sommerferien og for at skaffe de manglende penge. Max konsulterer sexologen dr. Petersen, men hun kan desværre ikke hjælpe Max, der dybt frustreret vender hjem. Modstræbende går han med til at realiserer drengenes ide. På rekordtid er "Hotel Mazurka" i fuld drift. Forretningen går strygende, og der er stor søgning til hotellet. Selv rektors gamle rival og fjende lektor Holst - med øgenavnet ’Dørmåtten’ - må overgive sig, han hjælper til med at undervise gæsterne i ridning og mazurka. Blandt gæsterne er den forhenværende rektorfrue fru Bosted, der i sin tid hjalp Max til at blive rektor ved at lokke ham til at kneppe sig i mazurkatakt. Lines gamle venne Fabian ankommer også. Han er farlig for alle kvinder, der kommer indenfor hans rækkevidde. Drengene har travlt med at finde antikviteter frem fra herregårdens kældre og lofter, deriblandt et kyskhedsbælte. To af drengene Lines bror Erik (og Søren finder en gammel opskrift på en elskovsmikstur, som de under mottoet ’Alt for Gæsterne’ kommer i saltbøsserne. En erotisk opstemthed breder sig overalt på hotellet. Undtagen hos den Max Mikkelsen, der nu søger hjælp hos den tidligere rektor Bosted, som er blevet kulturminister. Mens Max er hos ministeren, bliver Line så opstemt, at det næsten lykkes Fabian at forføre hende. For at undgå fristelsen stjæler hun kyskhedsbæltet, tager det på og smider nøglen væk. Da Max kommer tilbage, tror han, at Line er ham utro med Fabian, og Line tror at Max er hende utro med fru Bosted. Dagene går og tidspunktet hvor hotellet igen må omdannes til skole nærmer sig, og det økonomiske mål er ikke nået, der mangler stadig mange penge, for at realiserer drømmen om en blandet skole. Men så kommer der et telegram fra Kulturministeriet, der vil yde 50.000 kr. i støtte til oprettelse af pigeafdelingen. Max genvinder sin potens igen, mens Line fortsat er ’låst’. Men da kulturministeren kommer og holder sin festtale, løses alle problemerne og alt ender i en løssluppen, festlig erotisk stemning.

Eksterne henvisninger 
 
 Den originale trailer på Bellabio  

Sengekantsfilm
Danske film fra 1972